ZurichNLP/romansh-municipal-text-corpus huggingface dataset:
Rumantsch: La suprastonza ha era discutau quella analisa ensemen cugl uffeci da vischnauncas. Igl uffeci da vischnauncas ei s’exprimius che l’analisa dalla FHS Sogn Gagl corrispunda 100% cun il meini digl uffeci e ch’els hagien nuot pli d’impunder a quel. Igl uffeci da vischnauncas ha attestau, che la construcziun d’ina scola sei sut quellas circumstanzas pusseivla ed era raschuneivla.
Deutsch: Der Gemeindevorstand hat diese Analyse zusammen mit dem Amt für Gemeinden ebenfalls bespro-chen. Das Amt für Gemeinden hat dabei klar zum Ausdruck gebracht, dass der Bericht der FHS St. Gallen 100%ig der Meinung des Amtes entspricht und das Amt diesem nichts hinzuzufügen hat. Das Amt für Gemeinden bestätigt, dass unter diesen Bedingungen ebenfalls ein Schulhausbau möglich und sinnvoll ist.
Rumantsch: La finanziaziun succeda per part ord mieds agens, per part cun prender si credits da banca correspundents. Las amortisaziuns ordinarias annualas sedrezzan suenter las directivas dil modell da facturaziun harmonisau 2 (HRM2), quei qul gir, il baghetg niev vegn screts giu enteifer 33 onns cun in tariffa d’amortisaziun annuala da 3.03% linear per onn (quei vul gir cun rodund frs. 170’000.-- ad onn), entschiet egl onn da retratga. Sebasond sin las calculaziuns da cuosts ch’ein avon maun ei da quintar cun investiziuns bruttas da frs. 5’200’000.-.
Deutsch: Die Finanzierung erfolgt teils aus eigenen Mitteln, teils unter Aufnahme eines entsprechenden Bank-kredits. Die jährlichen ordentlichen Abschreibungen richten sich nach den Richtlinien des Harmonisier-ten Rechnungslegungsmodells 2 (HRM2), d.h. der Neubau wird innert 33 Jahren mit einem jährlichen Abschreibungssatz von 3.03% pro Jahr linear (d.h. mit CHF 170‘000.- pro Jahr) abgeschrieben, begin-nend mit dem Bezugsjahr. Ausgehend von den zur Verfügung stehenden Kostenberechnungen ist mit Gesamt-Anlagekosten in Höhe von CHF 5‘200‘000.- brutto zu rechnen.
Rumantsch: Ina damonda da contibuziun per baghetgs da scola al Cantun Grischun ha saviu vegnir inoltrada tenor lescha da scola veglia tochen il mars 2013. Suenter spiraziun dil temps transitoric ed introducziun dalla lescha da scola nova exista negina basa pli per subsidis a favur da baghetgs da scola da vart dil Cantun Grischun. La damonda dalla vischnaunca da Sagogn dall’entschatta digl onn ei stada ina dallas davosas ch’ei vegnida lubida. La garanzia da subvenziun ell’altezia da frs. 433’000.-- tenor conclus dalla Regenza 913 dils 09 d’october 2013 ei colligiada cun ina construcziun dalla casa da scola enteifer treis onns. Inoltrar ina nova damonda da contribuziun pervia d’in eventual spustament dil project ei buc pli pusseivel. Quei ei ad interim la davosa pusseivladad da gnir en la quida da contribuziuns.
Deutsch: Beim Kanton Graubünden konnte bis März 2013 ein Beitragsgesuch für Schulbauten gemäss alter Schul-gesetzgebung eingereicht werden. Nach Ablauf der Übergangsfrist und Einführung des neuen Schulge-setzes werden keine Beiträge an Schulbauten durch den Kantons Graubünden gesprochen. Die Anfrage der Gemeinde Sagogn anfangs Jahr wurde als eine der letzten bewilligt. Die Beitragszusicherung in der Höhe von CHF 433‘000.- gem. Regierungsbeschluss 913 vom 09. Oktober 2013 ist gekoppelt mit einem Bau des Schulhauses innert drei Jahren. Ein neues Beitragsgesuch wegen allfälliger Verschiebung des Vorhabens einzureichen ist nicht möglich. Damit ist dies bis auf weiteres die letzte Möglichkeit, in den Genuss von Beiträgen zu kommen.
Rumantsch: Sper l’investiziun ella scola ei era il contuorn da metter en uorden. Leutier vegn il plaz da scola fuormaus niev. En connex cun las lavurs d’excavaziun eis ei pusseivel da renovar la stuppadira varga 25 onns veglia dil tschaler da schurmetg. Las lavurs d’excavaziun e sanaziun vegnan a custar rodund frs. 200’000.--, nua che nus retschevin ina bunificaziun da cuosts da 77.5%, quei vul gir rodund frs. 155’000.- (calculau tenor classa da finanzas 3). La summa restonta da fr. 45’000.-- sto vegnir procurada dalla vischnaunca. Ils cuosts d’excavaziun senza stuppadira muntassan a rodund frs. 60’000.-, aschia ch’ils cuosts per la construcziun dalla casa da scola nova san vegni sbassai per ca. 15’000.- francs entras la sanaziun.
Deutsch: Neben der Investition in die Schule ist auch die Umgebung entsprechend instand zu stellen. Dabei wird der Schulhausplatz neu gestaltet. Im Zuge der Grabungsarbeiten ist es möglich, die über 25 Jahre alte Abdichtung des Zivilschutzkellers zu erneuern. Die Grabungs- und Sanierungsarbeiten werden etwa CHF 200'000.- kosten, wobei wir eine Kostengutschrift von 77.5%, d.h. rund CHF 155‘000.- (berechnet gem. Finanzkraftklasse 3) erhalten. Der Restbetrag von CHF 45‘000.- muss durch die Gemeinde aufgebracht werden. Die Kosten der Grabungsarbeiten ohne abdichten würden sich auf etwa CHF 60‘000.- belaufen, womit durch die Renovation die Kosten für den Schulhausneubau sogar um ca. CHF 15‘000.- gesenkt werden können.
Rumantsch: Per l’investiziun existan aschia gia garanzias da cuosts ell’altezia da rodund frs. 588’000.-. Suenter haver tratg giu quellas contribuziuns resta per la vischnaunca in’investiziun netta da frs. 4’612’000.--. Ulteriuras damondas da contribuziuns ein aunc pendentas. Per il project da construcziun ha la radunonza communala dils 13-06-2013 gia lubiu ina prefinanziaziun en l’altezia da frs. 850’000.--.
Deutsch: Für die Investition bestehen damit bereits Kostengutsprachen in der Höhe von rund CHF 588’000.-. Nach Abzug dieser bereits zugesagten Beiträge bleiben der Gemeinde Netto-Investitionen von CHF 4‘612‘000.-. Weitere Beitragsgesuche sind noch pendent. Für das Bauvorhaben hat die Gemeindever-sammlung vom 13.06.2013 bereits eine Vorfinanzierung in der Höhe von CHF 850‘000.- gesprochen.
Rumantsch: Independent dad ina casa da scola nova seresultan cuosts da minimum frs. 900’000.-- per la spazzada digl baghetg vegl (independent cu quei vegn ad esser), per adattaziuns vid ils indrezs sanitars e tecnics dalla halla plurivalenta, per la sanaziun necessaria dalla cuvrida dil tschalèr da schurmetg, per lavurs da contuorn e per in scaldament niev. Sche la casa da scola existenta vegn mantenida eis ei da risguardar cuosts supplementars per manteniment e reparatura, che muntan a silmeins entgins 100’000 francs.
Deutsch: Unabhängig von einem neuen Schulhaus fallen für den Abbruch des alten Gebäudes (unabhängig davon wann dies sein wird), für sanitäre und technische Anpassungen der Mehrzweckhalle, für die notwendige Deckensanierung der Zivilschutzanlage, für Umgebungsarbeiten und für eine neue Heizanlage mindes-tens CHF 900‘000.- an, vorausgesetzt das Gebäude wird abgerissen. Wird das bestehende Schulhaus weiter belassen, müssen zusätzliche Kosten für den Unterhalt und die Instandstellung berücksichtigt werden, deren Höhe mindestens einige 100‘000 Franken beträgt.
Rumantsch: Sin fundament dalla problematica gia presentada ella situaziun da partenza ei da spitgar che buc il davos il departement d’educaziun ed igl inspecturat da scola vegnan ad intervenir pervia dalla suroccupaziun dallas stanzas da scola. Ina cuntinuaziun dil menaschi da scola fuss tschentaus en damonda.
Deutsch: Aufgrund der bereits in der Ausgangslage dargestellten Problematik ist zu erwarten, dass nicht zuletzt das Erziehungsdepartement und das Schulinspektorat wegen der Überbelegung von Schulräumen inter-venieren wird. Eine Weiterführung der Schule unter diesen Umständen erscheint in diesem Zusam-menhang fraglich.
Rumantsch: Il project ei ils davos meins vegnius surluvraus, optimaus e cumplettaus cun las adattaziuns necessarias vid la halla plurivalenta. La retratga dallas localitads novas savess, sche las decisiuns politicas, la planisaziun e la construcziun van optimal, ver liug igl onn da scola 2015/2016. Il menaschi da scola sa cun questa proposta da project vegnir garantius ellas localitads veglias duront la construcziun senza provisoris cars (cuosts spitgai > frs. 500’000.-).
Deutsch: Das Projekt wurde in den letzten Monaten überarbeitet, optimiert und um die notwendigen Anpassun-gen bei der Mehrzweckhalle ergänzt. Der Bezug der neuen Infrastruktur könnte bei idealem Ablauf der politischen Entscheidungen, der Planung und dem Bau im Schuljahr 2015/2016 erfolgen. Der Schulbe-trieb kann mit diesem Projektvorschlag im alten Gebäude während des Bauprozesses ohne teure Provi-sorien (zu erwartende Kosten: > CHF 500‘000.-) gewährleistet werden.
Rumantsch: Respargns memia optimistics meinan tier surpassaments dils cuosts da baghegiar e tier cuosts bia memia aults el manteniment e restrenschan denter auter la durada da veta.
Deutsch: Zu optimistische Einsparungen führen zu Kostenüberschreitungen beim Bau und zu viel höheren Kosten im Unterhalt und beeinträchtigen u.a. die Lebensdauer.
Rumantsch: Suprastonza communala e cussegl scola ein perschuadi dil project sco impurtonta pétga per l’attractivitad da nossa vischnaunca a liunga vesta. Nossa scoletta e la scola primara disponan aschia da localitads per in’instrucziun da buna qualitad e moderna. Per las midadas ella didactica, els secturs spezials musica, sport e moviment risguardai el plan d’instrucziun 21 vesa la suprastonza era l’aula - sper il nez per las differentas uniuns - sco infrastructura indispensabla per il menaschi da scola.
Deutsch: Gemeindevorstand und Schulrat sind überzeugt, mit dem Bau eines Schul- und Begegnungsgebäudes einen wichtigen Beitrag zur langfristigen Attraktivität unserer Gemeinde zu leisten. Unser Kindergarten und die Primarschule verfügen damit über die notwendigen Räumlichkeiten für einen qualitativ guten und modernen Unterricht. Für die im Lehrplan 21 angedachten Veränderungen der Didaktik und die Fachbereiche Musik, Sport und Bewegung sehen wir die Aula – nebst dem Nutzen für die vielen Verei-ne - ausserdem als unabdingbare Infrastruktur auch für den schulischen Bereich.
Rumantsch: Differents basegns vegnan reuni ed ei vegn nezzegiau resursas. Il diever dall’aula entras la populaziun e las uniuns da nies vitg ei ina schligiaziun economica. La veta activa dil vitg da Sagogn vegn animada entras quei local multifuncziunal. L’integraziun dalla canzlia communala el baghetg niev pussibilitescha sinergias tier cuosts d’energia e da scaldament. Ultra da quei savess la casa pintga da vischnaunca vegnida messa a disposiziun auter ni schizun vegnida vendida.
Deutsch: Verschiedene Bedürfnisse werden sinnvoll zusammengefasst und Synergien genutzt. Die Mehrfachnut-zung der Aula durch die Bevölkerung und die Vereine unserer Gemeinde ist ökonomisch sinnvoll und betrieblich machbar. Das aktive Dorfleben von Sagogn wird durch diesen multifunktionalen Raum zu-sätzlich belebt. Die Integration der Gemeindekanzlei in das neue Gebäude ermöglicht Synergienutzun-gen bei Energie- und Heizungskosten. Ausserdem könnte das alte Gemeindehäuschen anderweitig zur Verfügung gestellt oder gar verkauft werden.
Rumantsch: Sagogn seposiziunescha ella regiun a liunga vesta sco vischnaunca activa, favoreivla per famiglias ed attractiva e cumplettescha cun quei a moda ideala la purschida turistica ed economica regiunala gia existenta. Mo cun ina posiziun strategica clara essan nus in partenari ferm per collaburaziuns vegnentas cun vischnauncas cunfinontas. Entras in’orientaziun strategica correspundenta dalla vischnaunca ed ina politica d’avegnir consequenta eisi realistic da mantener las famiglias e la veta d’uniun activa en vischnaunca. Ina buna scola - en vesta d’infrastructura e qualitad d’instrucziun contribuescha bia all’atractivitad dil liug per novs habitonts.
Deutsch: Sagogn positioniert sich langfristig als aktive, familienfreundliche und attraktive Gemeinde in der Regi-on und ergänzt damit auf ideale Weise das regional bereits vorhandene Angebot an Tourismus und Wirtschaft. Nur mit einer klaren strategischen Positionierung sind wir ein starker Partner für zukünftige Zusammenarbeit mit Nachbargemeinden. Bei entsprechender strategischer Ausrichtung der Gemeinde und einer konsequenten Zukunftspolitik ist es realistisch, die Familien und das aktive Vereinsleben im Dorf beibehalten zu können. Eine gute Schule - in Hinblick auf die Infrastruktur und die Unterrichtsqua-lität trägt viel zur Standortattraktivität für Zuziehende bei.
Rumantsch: La cummissiun casa da scola, la suprastonza communala ed il cussegl scola ein perschuadi da metter il crap da fundament il pli prinzipal per il svilup soziocultural da Sagogn – per las proximas generaziuns.
Deutsch: Die Schulhauskommission, der Gemeindevorstand und der Schulrat sind überzeugt, mit diesem Bauvor-haben den wohl wichtigsten Grundstein für die weitere soziokulturelle Entwicklung von Sagogn für die nächsten Dekaden zu legen.
Rumantsch: Igl onn 1971 han las vischnauncas dalla Foppa e singulas dils cumins Lumnezia e Rueun fundau il Consorzi da scola Glion e contuorn. Quel ei enconuschents culla scursaniziun tudestga SGV e porscha entochen oz la pusseivladad allas vischnauncas da tarmetter a Glion lur scolars dil scalem superiur. La situaziun politica culla nova vischnaunca da Ilanz/Glion sco sisavla gronda dil Grischun caschuna ina gronda midada. En vesta al fatg che las vischnauncas da Schluein e Sagogn ein sedecididas da restar ordeifer quei niev perimeter politic seporschan novas allianzas era en fatgs dalla scola.
Deutsch: Im Jahr 1971 haben die Gemeinden der Gruob und einzelne Gemeinden der Kreise Lugnez und Ruis den Schulgemeindeverband Ilanz und Umgebung gegründet. Dieser unter dem Namen SGV Ilanz be-kannte Verband bietet den Gemeinden die Möglichkeit, ihre Oberstufenschüler nach Ilanz zu schicken. Die politische Situation mit der neuen Gemeinde Ilanz/Glion als sechstgrösste Bündner Gemeinde be-wirkt eine grosse strategische Änderung. Angesichts der Tatsache, dass die Gemeinden Schluein und Sagogn beschlossen haben, dem neuen Gemeindegebilde fern-zubleiben, bieten sich nun neue Allian-zen auch im Schulbereich.
Rumantsch: Ord vesta giuridica sco era pedagogica dess ei negin motiv da reponderar la situaziun. Nus savessen vinavon tarmetter nos scolars a Glion pertgei il contract cugl SGV vala vinavon. La situaziun culla nova vischnaunca Ilanz/Glion ha denton irritau nus. Gitg han ins buca saviu sche ei mondi vinavon cul SGV e sche gie, en tgei moda e maniera quei vegni ad esser.
Deutsch: Aus rechtlicher Sicht bestünde kein Handlungsbedarf. Gemäss gültigem Vertrag mit dem SGV könnten unsere Schüler weiterhin in Ilanz die Oberstufe besuchen. Auch in pädagogischen Belangen drängen sich keine strukturellen Änderungen auf. Die neue Situation mit der Gemeinde Ilanz/Glion hat uns den-noch verwirrt. Lange wussten wir nicht, ob und wenn ja wie der SGV weiterbestehen wird.
Rumantsch: Igl impuls da ponderar ina midada dil scalem superiur han las autoritads dallas duas vischnauncas vischinas Falera e Laax dau. Lur suprastonzas ed ils cussegls da scola han dumandau Schluein e Sagogn da separticipar vid in project da scola. Communablamein han tuttas quater suprastonzas surdau ad ina gruppa l’incumbensa da sclarir las pusseivladads per fundar in consorzi da scola niev pil scalem superiur. Quella gruppa secumpona da representants dils quater cussegls da scola ed ha luvrau cun accumpignament dad Arno Ulber, collaboratur scientific alla Scol’aulta da pedagogia a Cuera. La menadra dalla scola da Laax, Nesina Gartmann, ha assistiu el project sco cussegliadra per fatgs pedagogics.
Deutsch: Der Anstoss, einen Wechsel der Oberstufe zu prüfen, kam von den zwei Nachbargemeinden Falera und Laax. Deren Gemeindevorstände und Schulräte fragten Schluein und Sagogn, ob sie an einem gemein-samen Schulprojekt interessiert wären. Alle vier Gemeindevorstände haben in der Folge einer Projekt-gruppe den Auftrag erteilt die Möglichkeiten zu prüfen, einen neuen Oberstufenverband zu gründen. Die Projektgruppe besteht aus Vertretern aller vier Schulräte und konnte mit Arno Ulber, wissenschaft-licher Mitarbeiter der Pädagogischen Fachhochschule Graubünden, einen ausgewiesenen Fachmann gewinnen. Die Schulleiterin von Laax, Nesina Gartmann, berät die Projektgruppe in pädagogischen Be-langen.
Rumantsch: Ils 27 da november 2013 ha giu liug ina sera d’orientaziun en caussa. A caschun da quella han ils responsabels informau en detagl dallas preparativas. Il diember d’affons dallas quater vischnauncas sa quintar cun in menaschi cun 60-90 scolars. Ord vesta pedagogica garantescha il consorzi da scola scalem superiur plinavon ina qualitad ch’ei equivalenta a quella dil consorzi existent.
Deutsch: Am 27. November 2013 fand ein Info-Abend zu diesem Vorhaben statt. Bei dieser Gelegenheit haben die Verantwortlichen ausführlich über das Projekt und die entsprechenden Vorbereitungen berichtet. Die Kinderzahl der vier Gemeinden gewährleistet einen Oberstufenbetrieb mit 60-90 Schülern. Aus pädagogischer Sicht garantiert ein Oberstufenschulverband Falera, Laax, Sagogn, Schluein zudem die gleichwertige Qualität wie im bestehenden SGV Ilanz und Umgebung.
Rumantsch: La purschida includa il model C, promoziun integrativa, stanzas novas cun cuntrada d’emprender, instrucziun cun medias, innovaziuns, svilup e models novs. Infrastructura moderna e transport da scolars secapeschan da sesez per ina scola d’ozilgi.
Deutsch: Das Angebot Oberstufenschulverband umfasst Modell C, integrative Förderung, Medienpädagogik, neue Schulräume mit Lernlandschaften, neue Entwicklungen, Jugendarbeit usw. Moderne Infrastrukturen und Schülertransport verstehen sich übrigens von selbst in einem zeitgemässen Schulbetrieb.
Rumantsch: Las autoritads dallas quater vischnauncas stattan davos il project. Laax metta a disposiziun las localitads da scola cun in baghetg annex niev. La vischnaunca da Laax surpren igl indrez da basa dil baghetg niev cun stanzas incl. cuschina da scola, scaffas, illuminaziun. Cul consorzi pil scalem superiur vegn stabiliu in contract d’affittaziun fix che includa tut ils cuosts accessorics d’infrastructura cun diever dil bogn cuvretg. Il manteniment dils baghetgs ei caussa dalla vischnaunca da Laax. Las vischnauncas da Sagogn e Schluein san en tuttacass spargnar cuosts d’infrastructura.
Deutsch: Die Behörden der vier Gemeinden stehen geschlossen hinter dem Zusammenarbeitsprojekt. Laax stellt die Gebäulichkeiten mit einem neuen Schulanbau zur Verfügung. Die Gemeinde Laax übernimmt die Kosten der Grundausstattung des Neubaus mit Lernlandschaften, Schulküche, Einbauschränke, Beleuch-tungen. Mit dem SGV Oberstufe wird ein fester Mietvertrag vereinbart der die Gratisbenützung des Hallenbades einschliesst. Der Gebäudeunterhalt ist Sache der Gemeinde Laax. Die Gemeinden Sagogn und Schluein können auf jeden Fall Infrastrukturkosten einsparen.
Rumantsch: Il consorzi da scola scalem superiur vegn menaus cun in quen separau. En contractivas prospereivlas eis ei reussiu da contonscher ina structura da cuosts transparenta. Il consorzi sa far diever dil baghetg niev per cuosts minimals. A Glion cuosta la medema purschida in bienton dapli. Ch’il consorzi sa far diever gratuit dil bogn cuvretg ei in avantatg en tuts reguards.
Deutsch: Der Oberstufenschulverband wird mit separater Rechnung geführt. In erfreulich verlaufenden Verhand-lungen gelang es, eine transparente Kostenstruktur mit einem fixen Pauschalmietpreis für die Infra-struktur zu erzielen. Der Schulverband kann den Neubau zu minimalen Kosten nutzen. In Ilanz kostet das gleiche Angebot wesentlich mehr. Dass sowohl Oberstufenschulverband als auch alle Primarschulen das Hallenbad gratis benützen können, ist ein Vorteil in jeder Hinsicht.
Rumantsch: Las contribuziuns cantunalas che las vischnauncas han dabien pil scalem superiur vegnan bonificadas tenor classa da finanzas da mintga vischnaunca, Laax e Falera han dabien 20 %, Schluein 37 % e Sagogn 46 %. Ils cuosts da transport paga mintga vischnaunca sezza. Ils cuosts dil consorzi vegnan integrai els quens annuals da mintga vischnaunca. La consequenza finanziala semuossa els cuosts per scolar. Era en quei connex han las contractivas cun Laax purtau in resultat legreivel. Cheu sut ina grafica cullas petgas.
Deutsch: Die Kantonsbeiträge für die Oberstufe werden den Gemeinden direkt nach deren Finanzklasse ausbe-zahlt, Laax und Falera haben Anrecht auf 20, Schluein 37 und Sagogn 46 %. Die Transportkosten der Schüler trägt jede Gemeinde selbst. Die finanziellen Auswirkungen des Oberstufenschulverbandes wer-den in den einzelnen Gemeinderechnungen angelastet und werden dort auch ausgewiesen. Die Kosten zeigen sich im Aufwand pro Schüler. Auch diesbezüglich haben die Verhandlungen mit Laax ein erfreuli-ches Ergebnis gebracht. Sagogn und Schluein würden künftig pro Schüler wesentlich weniger belastet als bisher. Nachfolgend die Grafik mit den entsprechenden Säulen.
Rumantsch: L’offerta cumpletta cun in project ch’ei vegnius optimaus motiveschan las suprastonzas da fundar il consorzi da scola scalem superiur. Las vischnauncas da Sagogn e Schluein spargnan ca. 7'000 francs ad onn per mintga scolar, e quei per ina qualitad ch’ei equivalenta agl existent. Cun las annadas grondas da scolars che la vischnaunca da Sagogn spetga ils proxims onns, munta quei la pusseivladad da spargnar tochen entuorn 200'000.00 franc mintga onn – raps che stattan lura a disposiziun per ils basegns d’infrastructura ed il menaschi da scola primara el vitg.
Deutsch: Das Gesamtangebot mit einem optimierten Projekt bewegen die Gemeindevorstände den Oberstufen-schulverband zu gründen. Die Gemeinden Schluein und Sagogn sparen pro Oberstufenschüler jährlich 7000 Franken, und dies bei gleichwertiger Qualität. Bei den in Sagogn anstehenden grossen Jahrgängen, können wir mit Einsparungen in Höhe von rund 200‘000.00 Franken pro Jahr rechnen. Geld, welches dann für Infrastruktur und Schulbetrieb des Kindergartens und der Primarschule zur Verfügung stehen.
Rumantsch: Il consorzi da scola vegn tgamunaus d’in cussegl da scola cun quater persunas ord las quater vischnauncas incl. president/a. Tier votaziuns da tagl decida il president/la presidenta.
Deutsch: Der Schulgemeindeverband wird von einem Schulrat mit vier Personen (aus jeder der vier Gemeinden eine Person) gebildet. Bei Stichentscheiden entscheidet der Präsident/die Präsidentin.
Rumantsch: Considerablamein damiens cuosts (-7‘000per scolar/a) tier medema qualitad, specialmein tier grondas annadas (tochen 30 scolar/as)
Deutsch: Erheblich geringere Kosten (CHF -7‘000 pro Schüler/in) bei gleicher Qualität, insbesondere bei grossen Jahrgängen (bis 30 Schüler/in)
Rumantsch: Nossa davosa radunonza communala ha giu liug ils 13 da december 2013. Sper il preventiv 2014 eran aunc 2 fatschentas impurtontas e decisivas sin gliesta da tractandas. Cun las tractandas casa da scola nova e cooperaziun da scola superiura cun Schluein, Laax e Falera haveis vus - preziai vischins – priu ina clara decisiun per l’orientaziun strategica dil futur da nossa vischnaunca. Era alla radunonza communala dils 05 da matg 2014 sperein nus sin ina participaziun numerusa, era cheu vegn puspei tractau fatschentas impurtontas ed interessantas, cun l’empermischun, ch’ei vegn questa gada buc a cuzzar aschi ditg sco la davosa gada.
Deutsch: Unsere letzte Gemeindeversammlung fand am Freitag den 13. Dezember 2013 statt. Es standen für die Gemeinde Sagogn neben dem Budget 2014 zusätzlich noch 2 wichtige und entscheidende Geschäfte für die Zukunft auf der Traktandenliste. Mit den Traktanden neues Schulhaus für Sagogn und neue Oberstu-fenkooperation mit Schluein, Laax und Falera wurden klare Bekenntnisse zur Ausrichtung von Sagogn von Euch - geschätzte Bürger - abgegeben. Der ganze Gemeindevorstand war über diese Resultate sehr erfreut. Auch an der Gemeindeversammlung vom 05. Mai 2014 hoffen wir auf Euer zahlreiches Erschei-nen, auch hier werden wieder wichtige und interessante Geschäfte behandelt, mit dem Versprechen, dass es diesmal nicht so lange dauern wird wie letztes mal.
Rumantsch: Basa dalla cumpensaziun finanziala fuorman las regulaziuns d’indemnisaziuns cun las ulteriuras vischnauncas da project sco era las tariffas adattadas tenor contract da rama digl onn 1995 / annexa Plaun 1997.
Deutsch: Basis der Gegenleistungen bilden die Entschädigungsregelungen mit den übrigen Projektgemeinden so-wie die angepassten Ansätze gemäss Rahmenvertrag aus dem Jahre 1995 / Nachtrag Plaun 1997.